
Numele Crăciunului apare la românii din nordul și din sudul Dunării sub câteva forme: Crăciun, Crăţun și 
Cărţun. Din cauza originii nesigure a termenului, au fost emise diverse păreri, unele fanteziste. Totuși, doar 
două ipoteze pot fi reținute: una îl derivă din lat. CREATIONEM; cealaltă îl consideră termen moștenit din 
daco-moesică (cf. alb. k&rcu „buturugă”, cu trimitere la tradiția arderii buturugii de Crăciun). Mie mi se mai pare 
mai vrednică de crezare aceasta din urmă, susţinută și de Grigore Brâncuș, pentru că nu pune dificultăți 
fonetice și semantice ca cealaltă. În tot cazul, nu ar fi singurul element de origine daco-moesică în creștinismul 
românesc. 

În ambele ipoteze, este admis că numele sărbătorii folosit în latinitatea dunăreană a fost împrumutat foarte 
devreme de slavi. Se poticnesc de această problemă cei care cred că slavii au fost cu toții păgâni până la 
creștinarea lor oficială pe filieră grecească. În realitate, o convieţuire între populaţia romanică și slavi este 
semnalată la est de Carpaţi în sec. VI și tot de atunci datează ceramică slavă cu simboluri creștine. 
Convieţuirea destul de devreme a slavilor cu populaţia creștină explică de ce slavii au împrumutat de la 


aceștia cuvinte precum CRĂCIUN și COLINDĂ. În limbajul creștinilor de la Dunăre, cum arată Ivănescu, 
termenul CALENDAE a căpătat sensul de ‘colindă’, de unde a fost împrumutat de slavi (lucru arătat și de 

Pentru unii, o altă piatră de poticnire in discuție este taptul câ numele sārbātorii din latinitatea dunareana 
diferă de cel din latinitatea occidentală. Dar această abatere face parte dintr-o întreagă serie care 
individualizează latinitatea dunăreană și care arată că aici exista o altă autoritate bisericească, cea de la 
Constantinopol: SERVATORIA în loc de FESTA, DRACO în loc de DIABOLUS, ROSALIA în loc de 
PENTECOSTA, *FLORILIA etc., precum și A MÂNTUI, care nu a primit o explicație convingătoare. 

